Aalborgs Stifts Adresseavis, 1826-01-19
Skrivelse fra Hs. Keiserl. Høihed, Cesarevitsch, Storfyrste Constantin, til Keiser Alexander den Første, dateret: Petersborg, den 14de Januari 1822. "Opmuntret ved alle de Prøver paa ubegrændset Velvillie, som Deres Keiserlige Majestæt har givet mig, vover jeg endnu en Gang at tye dertil, og nedlægge for Deres Fødder, Sire, en underdanigst Bøn. Da jeg ikke føler hos mig, hverken det Genie, eller de Talenter, eller den nødvendige Styrke, som udfordrees til nogensinde at ophøies til den souveraine Værdighed, hvortil jeg efter min Fødsel kunde have Ret, saa ansøger jeg Deres Keiserlige Majestæt om at overføre denne Ret til den, som den tilkommer efter mig, og saaledes sikkre for bestandig Rigets Fasthed. Hvad mig angaaer, saa tilføjer jeg ved dette Afkald en ny Garantie og en ny Kraft til den Forpligtelse, som jeg frivillig og højtidelig har indgaaet i Anledning af Skilsmissen fra min første Gemalinde. Alle de Omstændigheder, hvori jeg nu befinder mig, bringe mig mere og mere til denne Forholdsregel, som for Riget og for hele Verden skal vidne om mine Følelsers Reenhed. &c. (Undertegnet) Constantin, Cesarevitsch. Andet Bilag. var Keiser Alexanders Svar, dat. 2den Februar 1822, hvorved Hs. Majestæt og Allerhøists. Moder gave ham sin fulde Frihed til at følge sin Beslutning, hvortil de bade Gud give sin Velsignelse. Tredie Bilag. er et Manifest, som Keiser Alexander havde udfærdiget paa Slottet Tarskoeselo den 16de August 1823, hvorudi han, efter at have yttret sin Mistvivl om nogensinde at faae en Livsarving, fremsætter Storfyrst Constantins Afkald, og stadfæster samme som aldeles uforanderlig, udnævner sin anden Broder, Storfyrst Nicolaos, til sin Efterfølger i det Russiske Keiserdømme, Kongeriget Polen og Storfyrstendømmet Finland, i det behagelige Haab, at Rigets øverste Statsembedsmænd ville efter hans dødelige Afgang ile med at udraabe ham til Keiser, og aflægge ham deres Troskabs-Eed. "Hvad Os selv angaaer - saaledes slutter Manifestet - saa bede Vi alle Vore troe Undersaatter, at de, med den samme Kjærlighed som Vi have arbeidet for deres fremtidige Vel, ville henvende deres inderlige Bønner til Vor Herre Jesus Christus, at han naadigen, med sin uendelige Miskundhed, vil modtage vor Siel i sit evige Rige. Fjerde Bilag. indeholder en Skrivelse fra Storfyrst Constantin til sin Moder, Hs. Majestæt Keiserinde Maria, dat. Varskov den 26de November 1825 gl. St., hvori han gjentager sit Afkald, som har ligget i hans Hænder under Tavsheds Segl. "Fra min Ungdom af - siger Storfyrsten der - vant til samvittighedsfuld at opfylde min høisalig Faders saavelsom den afdøde Keisers og Deres Keiserl. Majestæts Villie, og endnu holdende mig inden for denne Grundsætnings Grændser, anseer jeg det for min Pligt at afstaae min Arveret til Hs. K. H. Storfyrst Nicolas og hans Arvinger. Jeg ønsker intet høiere, end at det fremdeles maa være mig tilladt, at yde Hs. M. Keiser Nicolads min Tjeneste, med den samme dybe Ærefrygt, den samme Jver og ubegrændsede Hengivenhed som altid har besjelet og skal besjele mig til mine Dages Ende." Femte Bilag. er en Skrivelse fra Storfyrst Constantin til Hs. Majestæt Keiser Nicolaos, dateret Varskov den 26de November 1825 gl. Stil, som begynder med Deeltagelsesyttringer i Anledning af Keiser Alexanders Død, gjentager ovenomtalte Afkald paa Arvefølgen, og slutter saaledes: "Jeg anseer det for en hellig Pligt, underdanigst at bede Deres Majestæt, af mig allerførst at modtage Troskabs-Eeden, og tillade mig at sige Dem, at jeg ikke ønsker at kaldes andet end Cesarevitsch, med hvilken Benævnelse jeg af vor højsalige Fader er bleven hædret for beviste Tjenester. Min eneste Lykke skal bestandig være, at D. K. M. vil behage at finde Naade i mine Følelser af den inderligste Ærbødighed og ubegrændsede Hengivenhed, Følelser, hvorfore jeg som Underpant giver mere end tredive Aars Tjenester, troe og fulde af den reneste Jver, som har besjelet mig for D. M. Keiserne, min Fader og min Broder, hæderlig Jhukommelse. Med den samme Følelse skal jeg uafladelig vedblive lige til mine Dages Ende, at tjene Deres K. M. og Deres Descendenter. Jeg er &c. Constantin.